Dipotso Le Dikarabo Go Tswa ko...
Itshireletso Mo Bolwetseng Jwa...
Lekalana le le lomaganyang ditiro tsa AIDS (NACA)
Dipotso Le Dikarabo Go Tswa ko NACA
Go feta ga mogare wa HIV
Boammaruri ka HIV le AIDS
Itshireletso Mo Bolwetseng Jwa HIV Le AIDS
Pego ya bogare jwa sephatlo sa ngwaga wa lekgotla la Setshaba la AIDS (National AIDS Council)
Thuto Ya Setshaba
Dipotso tse di botsw...
Re tshware ko
A go rupa go ka sireletsa mo mogareng wa HIV?
Dikhondomo tsa Latex di tshephega go le kae mo go sireletseng HIV?
A re kgona go dirisa sekauso sa bo mme le sa bo rre ka nako e le nngwe?
NYAA, wena le mokapelo wa gago, le ka itlhophela gore, lo dirise sefe. Ga gona mo go tweng lo sireletsegile ga bedi, ka gore dikauso tseo, di dirilwe ka didirisiwa tse di farologanyeng , ka jalo, ga di kake tsa dirisiwa ka nakone e le nngwe. Dikausu di tshwanetse go dirisiwa ka nako tsotlhe, e bile di dirisiwa sentle.
Ke Sireletsa Batho Ba Bangwe Jang Gore Ba Se Tsenye Ba Bangwe Mogare Wa HIV?
Tse ke ka di dirang;
• IKGAPHE MO TLHAKANELONG DIKOBO. Mokgwa o o tshephegang wa go ikgapha mo go tsenweng ke malwetsi a tlhakanelo dikobo, go akarediwa le mofuta o mongwe wa mogare wa HIV, ke go nna o sa tlhakanele dikobo.
• DIRISA DIKAUSU KA FA MOKGWENG, LE KA DINAKO TSOTLHE..
- Go dirisa dikausu tsa borre le tsa bomme ka dinako tsotlhe, le ka fa mokgweng, go ka fokotsa bodiphatsa jwa go tsenwa ke malwetse a tlhakanelo dikobo. Le fa go ntse jalo, ga gona mokgwa ope wa itshireletso, o o tshepagalang gotlhe gotlhe. Tiriso ya dikausu ga ena tshireletso e e feletseng kgatlhanong le malwetsi a tlhakanelo dikobo.
- Fa mofuta mongwe wa dikausu o sa go tseye sentle, leka o mongwe.
- Dikausu tse di tshasitsweng motswako o o bolayang peo ya borre, di tshwana fela le tse dingwe mo tshireletsegong ya go tsenwa ke mogare wa HIV, le malwetse a mangwe a tlhakanelo dikobo.
- Fa o sa dirise dikausu sentle, di ka relela, tsa somoga, kana tsa thubega, mme tshireletsego ya tsone, ya fokotsega. Go sa di diriseng nako le nako fa o tlhakanela dikobo, go ka go tsenya malwetsi a tlhakanelo dikobo, ka go ka diragala le fa o dirile fela jalo gangwe fela.
• ITSHIRELETSE FA O AMANA PELE GA TLHAKANELO DIKOBO (oral sex). O ka dirisa sekausu kana dental dam ee dirisiwang ke dingaka tsa meno. O se di dirise gape.
• ITSISE BA BANGWE FA O NA LE MOGARE WA HIV.
- Bolelela batho ba o ikaelelang go tlhakanela dikobo le bone. Tlhakanelo dikobo e e sireletsegileng e tlaa thusa go sireletsa botsogo jwa gago le ba o dirisanyang le bone.
- Fa o le rre, mme o imisitse mme, mmolelele fa o na le mogare wa HIV, le fa o se rraagwe ngwana. Fa mme yoo a na le mogare, o tshwanetse go bona thuso ya bongaka ka bofefo, ene le losea, go ba thusa mo botsogong jwa bone.
Go tshela o itekanetse
O ka tshela jang o itekanetse o ntse o na le mogare wa HIV
- Go na le dilo do le dintsi tse o ka di itirelang gore o tshele o itekanetse. Dingwe tsa tsone ke tse;
• Netefatsa gore o na le motlhokomedi wa botsogo yo o itseng thokomelo ya motho yo o nang le mogare wa HIV.
• Simolola kalafi ka gangwe fa motlhokomedi a go kopa go dira jalo.
• Bona ba bongaka ka dinako tse o di beetsweng, o bo o sale ditaelo tsa bone morago.
• Itshireletse, go tsenwa ke malwetse a a tshwanang le pneumonia le sehuba. Ba bongaka batla go itsise gore o tseye leng itshireletso eo.
• Nna le tlhakanelo dikobo e e sireletsegileng go fokotsa borai jwa go tsenwa ke malwetsi a tlhakanelo dikobo, kana mofuta o mongwe wa mogare wa HIV.
• Fa o goga motsoko, kana o dirisa melemo e o sa e rebolelwang ke ngaka ya gago, di tlogele ka ponyo ya leitlho.
• Ja dijo tse di nang le dikotla, maungo, mme o nwe metsi a mantsi. Go dira jalo go ka go nonotsha mmele, ga go fa maatla le nama, gabo ga thusa mmele wa gago gore o itshireletse.
• Itshidile ka dinako tsotlhe, mme o fe mmele nako ya boroko le boikhutso.
• Nna le nako ya iketlo, mme o ikgaphe mo maratong, kana ditiro tse di lapisang mogopolo. Bontsi jwa batho ba lemogile gore go lapolosa tlhaloganyo, le thapelo, itshidilo le boikhutso, di ba thusa mo dingalong tsa mogare wa HIV, kana bolwetse jwa AIDS.